Na osnovu člana 8. Zakona o ministarskim, vladinim i drugim imenovanjima Federacije Bosne i Hercegovine („Službene novine Federacije Bosne i Hercegovine“, broj: 12/03, 34/03 i 65/13), člana 22. stav (4) Zakona o državnoj službi u Bosansko-podrinjskom kantonu Goražde („Službene novine Bosansko-podrinjskog kantona Goražde“, broj: 3/18 i 6/20), člana 36. Poslovnika Skupštine Bosansko-podrinjskog kantona Goražde („Službene novine Bosansko-podrinjskog kantona Goražde“, broj: 3/18 i 6/19) i u skladu sa Zaključkom Komisije za izbor i imenovanja Skupštine Bosansko-podrinjskog kantona Goražde, broj: 01-30-896-1/21 od 20.12.2021. godine o raspisivanju Javnog konkursa za izbor i imenovanje sekretara Skupštine Bosansko-podrinjskog kantona Goražde, Komisija za izbor i imenovanja Skupštine Bosansko-podrinjskog kantona Goražde**, o b j a v lj u j e:**

**JAVNI KONKURS**

**ZA IZBOR I IMENOVANJE SEKRETARA SKUPŠTINE BOSANSKO-PODRINJSKOG KANTONA GORAŽDE**

1. **OGLAŠAVA SE POZICIJA:**

Sekretar Skupštine Bosansko-podrinjskog kantona Goražde.

1. **OPIS POZICIJE**

Sekretar Skupštine Bosansko-podrinjskog kantona Goražde, nadležan je da:

* Stara se o pravilnosti i proceduralnoj zakonitosti rada Skupštine i njenih radnih tijela i daje tumačenje Poslovnika u spornim situacijama;
* Stara se o ostvarivanju prava i dužnosti poslanika i obezbjeđuje uslove za rad klubova poslanika;
* Učestvuje u pripremanju sjednice Skupštine;
* Prima inicijative i prijedloge upućene Skupštini i daje ih na dalju obradu nadležnim organima i službama;
* Stara se o pravno-tehničkoj obradi akata usvojenih na sjednici Skupštine, blagovremenom objavljivanju propisa i drugih akata koje je donijela Skupština i o dostavljanju zaključaka i poslaničkih pitanja Vladi, nadležnim ministarstvima, nadležnim organima i organizacijama;
* Rukovodi Stručnom službom Skupštine;
* Utvrđuje unutrašnju organizaciju Službe uz saglasnost Komisije za budžet, finansije i administrativna pitanja;
* Planira i izvršava finansijski plan za rad Skupštine i njenih radnih tijela;
* Vrši i druge poslove utvrđene Ustavom Kantona, Poslovnikom Skupštine i Odlukom o organizaciji i djelokrugu Službe.

 **3. MANDAT**

Mandat Sekretara Skupštine Bosansko-podrinjskog kantona Goražde traje pet (5) godina, uz mogućnost ponovnog imenovanja.

 **4. OPĆI UVJETI**

 Kandidat za poziciju Sekretara Skupštine Bosansko-podrinjskog kantona Goražde, dužan je ispunjavati slijedeće uvjete:

1. Da je stariji od 18 godina;
2. Da nije otpušten iz državne službe kao rezultat disciplinske mjere na bilo kojem nivou u BiH u periodu od 3 (tri) godine prije dana objavljivanja upražnjene pozicije (ovjerena izjava);
3. Uvjerenje o nevođenju krivičnog postupka, ne starije od 3 (tri) mjeseca (Općinski ili Kantonalni sud);
4. Izjava da se na njega ne odnose odredbe člana IX 1. Ustava BiH (ovjerena izjava);
5. Da ima opću zdravstvenu sposobnost za obavljanje navedene pozicije (ljekarski nalaz ovlaštene ustanove prilaže samo kandidat koji bude imenovan za sekretara);
6. Uvjerenje o državljanstvu (ne starije od 3 mjeseca);
7. Izvod iz matične knjige rođenih (ne starije od 3 mjeseca).

**5. POSEBNI UVJETI**

Pored uvjeta iz tačke 4. Konkursa, kandidat mora ispunjavati i slijedeće uvjete:

1. Da ima VII stepen obrazovanja ili visokog obrazovanja, I, II, ili III ciklusa Bolonjskog sistema studiranja koji se vrednuje sa najmanje 240 ECTS studijskih bodova, pravne ili upravne struke;
2. Najmanje 6 (šest) godina radnog staža u struci nakon sticanja VSS;
3. Položen ispit općeg znanja, odnosno stručni upravni ispit ili javni ispit.

 **6. POTREBNA DOKUMENTA**

 Uz prijavu na Javni konkurs kandidati su dužni dostaviti dokaze o ispunjavanju općih i posebnih uvjeta (original ili ovjerenu fotokopiju). U prijavi koja sadrži kraću biografiju, kandidati su dužni naznačiti adresu i kontakt telefon.

 **7. PODNOŠENJE PRIJAVE**

Prijave sa traženom dokumentacijom, lično ili putem pošte, dostaviti na adresu:

**Skupština Bosansko-podrinjskog kantona Goražde, ul. 1. Slavne višegradske brigade br. 2a, 73000 Goražde.**

 **Sa naznakom: „Prijava na Javni konkurs za izbor i imenovanje Sekretara Skupštine Bosansko-podrinjskog kantona Goražde – NE OTVARAJ“.**

Javni konkurs ostaje otvoren 15 (petnaest) dana od dana posljednjeg objavljivanja, a objaviće se u „Službenim novinama Federacije BiH“, dnevnim novinama „Avaz“, na Službenoj web stranici Vlade Bosansko-podrinjskog kantona Goražde: www.bpk.gov.ba i Službenoj oglasnoj ploči Bosansko-podrinjskog kantona Goražde.

 Neblagovremene i nepotpune prijave neće se uzimati u razmatranje. Kandidati koji budu stavljeni na listu sa užim izborom bit će pozvani na intervju pred Komisijom. Sve dodatne informacije možete dobiti na kontakt telefon, broj: 038/228-257.

Broj: 01-30-896-2/21

20. decembra 2021. godine

 G o r a ž d e